घर घुसकर बेवा महिला के साथ छेड़छाड़ व मारपीट
जांजगीर-चांपा | घर घुसकर बेवा महिला के साथ छेड़छाड़ करने एवं महिला द्वारा विरोध करने पर मारपीट करने वाले आरोपी के खिलाफ पुलिस ने मामला दर्ज किया है। मामला नवागढ़ थाने का है। पुलिस से मिली जानकारी के अनुसार ग्राम अमोरा निवासी गोपीचंद कश्यप बुधवार की रात अपने पड़ोस के एक घर में घुस गया और कमरे में सोई 30 वर्षीय बेवा महिला के साथ बुरी नीयत से छेड़छाड़ करने लगा। महिला ने जब विरोध किया तो वह उसके साथ मारपीट करने लगा। महिला ने जब दूसरे कमरे में सो रहे अपने ससुर को आवाज लगाई तब आरोपी वहां से भाग खड़ा हुआ। गुरूवार को महिला अपने परिजन के साथ थाने पहुंची और गोपीचंद के खिलाफ रिपोर्ट लिखाई।
महिला की रिपोर्ट पर पुलिस ने भादंवि की धारा 452, 354, 506 के तहत मामला दर्ज कर विवेचना में लिया है।
--------------
hin_Deva hin_Deva hin_Deva unk